નેટફ્લિક્સ અને એમેઝોનની વેબ સિરીઝ હોડમાં એક શ્રેણીનું નામ બે દિવસથી ચર્ચાય રહ્યું છે. તેમાં બાઝી પણ એમેઝોને જ મારી છે, એવું નેટના સુત્રોનું કહેવું છે. આ સિરીઝનું નામ છે લોર્ડસ ઓફ ધ રિંગ્સ. જે.આર. ટોલ્કિનની સર્વશ્રેષ્ઠ ફેન્ટસી કૃતિ. પ્રથમ વિશ્વયુદ્ધ બાદ કોઈ લેખક દ્વારા રચાયેલું પાવરહાઉસ વાળુ સાહિત્ય. 90ના દાયકાની સમાપ્તિ સાથે હેરી પોટર સિરીઝ સિવાયની કોઈ ફિલ્મ સિરીઝે ધ્યાન ખેંચ્યું હોય તેવી ફિલ્મ સિરીઝ. લોર્ડસ ઓફ ધ રિંગ્સની કહાનીમાં પાત્રો વધારે છે. મિત્રો વધારે છે. દુશ્મન તેનાથી પણ કંઈ ગણા છે. કામ ખાલી એટલું કરવાનું છે કે જીવરાજ ચાર રસ્તાથી એક વીંટી તમારે ચાંદખેડા અમદાવાદના ભર ટ્રાફિકમાંથી લઈ જવાની છે. એવું…? પણ આ ફેન્ટસીકથામાં વચ્ચે આવતી દુવિધાઓને પાર કરવાની કવાયત જે છે, તે હેરી પોટરને પણ ક્યાંક ટક્કર મારે તેવી છે. અત્યારે ગેમ ઓફ થ્રોન્સના લેખક જ્યોર્જ. આર. માર્ટિન ફેન્ટસીના સર્વોચ્ચ સિંહાસન પર બિરાજી રહ્યા છે, તેવું આ સિરીઝનું પણ હતું. ફિલ્મ સ્વરૂપે આવેલી આ સિરીઝને હવે પ્રિક્વલરૂપે દર્શાવવામાં આવશે. વીટી, રિંગ, અનામિકા કેવી રીતે બની ?